*Jézus így válaszolt: „Nem tizenkét órája van-e a nappalnak? Ha valaki nappal jár, nem botlik meg, mert látja a világ világosságát, (Jn11,9)*

Az eseményeket az úton járáshoz hasonlítja Jézus. A világosság a nappal meghatározó része, aki világosságban jár, sok botlástól menekülhet meg. A nappali világosság eltűnik, ha megjön az éjszaka. Az idő a földön korlátozott. Jézus akár saját életére is gondolhatott itt, hisz közeledett a befejezés. De a történet szerinti „ma” még rendelkezésére állt, ezt akarta kihasználni.

Számunkra is „csak” a ma az, ami rendelkezésre áll. A tegnap már nem változhat, a holnapot meg kell érni. Ma adhatjuk életünket Jézushoz. Ma beszélhetünk erről a jó hírről. Ma imádkozhatunk betegekért, ma meglátogathatunk egy beteget… és sorolhatnám. Ma dönthetünk úgy, hogy Jézus követjük a saját akaratunk ellenére. Akár először, akár sokadszorra. Hozd meg ezt a döntést! *Vadon Gyula*